**A Nyíregyházi Települési Értéktár Bizottság fotópályázatot hirdet** "**Egy kép többet ér ezer szónál"- Nyíregyháza értékei fotókon címmel**

1. **A pályázat célja**

A nyíregyházi értékek felkutatása és a Nyíregyházi Települési Értéktárba felvett nemzeti értékek népszerűsítése.

1. **Pályázati feltételek**

Az alkotásoknak a 21. századi Nyíregyházát, a város hangulatát, helyi értékeinket kell visszatükröznie.

A pályázaton kizárólag egyéni alkotók vehetnek részt.

**Amennyiben a pályázó a pályázat benyújtásának időpontjában a 18. életévét még nem töltötte be, minden benyújtott dokumentumot, nyilatkozatot a törvényes képviselőnek is alá kell írnia, ellenkező esetben a pályázatot nem áll módunkban figyelembe venni.**

Egy pályázó max. 3 db. 2019-ben vagy 2020-ban készült, 10 x 15-ös fekete-fehér vagy színes saját fotóból álló sorozattal nevezhet. A képek készülhetnek analóg vagy digitális technikával. A képek hosszabbik oldala legalább 2400 pixel legyen. A fotókat elektronikus formában, jpg formátumban is kérjük beküldeni az **ertektar@nyiregyhaza.hu**e-mail címre.

Minden fotó hátoldalára nyomtatott betűkkel fel kell írni a kép címét, és a készítő nevét.

Eredményhirdetés és a képek kiállítása a 2020. évi Városnapon lesz Nyíregyházán.

A szerző a képek beadásával tudomásul veszi a pályázati feltételeket. A feltételek el nem fogadása automatikusan kizárja az alkotót a pályázatból.

1. **Díjazás**

A pályázat nyerteseit értékes nyereményekkel jutalmazzuk.

1. **A fotók elbírálása**

A fotókat 3 főből álló szakmai zsűri bírálja el. A zsűri döntése végleges, az ellen fellebbezési lehetőséggel élni nem lehet.

**A határidő után beérkezett, hiányos, a kiírásnak nem megfelelő pályázatokat nem áll módunkban figyelembe venni a pályázatok elbírálásakor. A benyújtást követően hiánypótlásra nincs lehetőség.**

A Bíráló Bizottság nem értékeli és megsemmisíti azokat a képeket, amelyek tartalma rasszista, erőszakos, megkülönböztető vagy bármely személyre, csoportra vonatkozóan bántó.
A pályázó rendelkezik a pályázati kiíráshoz mellékelt nyilatkozaton, hogy a pályázat kiírója kiállításon és online felületen történő megjelenésre stb. a fotókat szabadon szerzői jog érvényesítése nélkül felhasználhatja, valamint rendelkezik a személyes adatok kezeléséről a hozzájáruló nyilatkozatban. **Amennyiben a nevezési lapon felkészítő tanárnak, szülőnek stb. személyes adata** **(pld.: telefonszám, e-mail) szerepel a nekik is ki kell tölteni a hozzájáruló nyilatkozatot a személyes adatok kezelésével kapcsolatban.**

A pályázó felelőssége, hogy képe nem sért szerzői, erkölcsi, és személyiségi jogokat. A pályázó kijelenti, hogy a fotókat saját maga készítette. Ellenkező esetben a szervező nem vállal felelősséget az ebből eredő jogvitákban.

A Pályázó a pályázati nyilatkozat kitöltésével kijelenti, hogy az általa készített képen esetlegesen szereplő személyeknek a kép elkészítésével kapcsolatos engedélyével a Ptk. 2:48.§ (1) bekezdés szerint rendelkezik.

1. **A pályázat beküldése**

**Pályázatot csak pontosan kitöltött nevezési lappal és hozzájáruló nyilatkozattal/nyilatkozatokkal fogadunk el.**

**A nevezési lapok és a hozzájáruló nyilatkozat/nyilatkozatok beérkezésének határideje: 2020. február 28.**

**A nevezési lapot és a hozzájáruló nyilatkozatot/nyilatkozatokat az alábbi címre postai és elektronikus úton is el kell küldeni!**

* Móricz Zsigmond Megyei és Városi Könyvtár, 4400 Nyíregyháza, Szabadság tér 2.
* ertektar@nyiregyhaza.hu

**A fotók beérkezésének határideje: 2020. március 31.**

A nevezés ingyenes!

**A pályázatra beadandó képsorozatot** **2020. március 31-ig** **postai úton és e-mailben jpg formátumban kell eljuttatni az alábbi címre:**

* Móricz Zsigmond Megyei és Városi Könyvtár, 4400 Nyíregyháza, Szabadság tér 2.
* ertektar@nyiregyhaza.hu

**V. A pályázók értesítése**

A pályázat kiírója minden pályázót értesít az eredményhirdetés helyéről és idejéről.

A pályázat kiírója a pályázati kiírást bármikor visszavonhatja, és a bíráló bizottság döntése alapján eredménytelennek nyilváníthatja.

**További információkért kérjük, figyelje honlapunkat!**